[{"text_idx": "#000003", "text": "Clywodd Llys y Goron yr Wyddgrug fod Daniel Roberts o Landderfel ger Y Bala, oedd yn brentis gyda chlwb pe\u0302l-droed Wrecsam, nawr yn bwriadu ysgrifennu llyfr am ei brofiadau gyda chymorth ei fodryb, yr awdures Bethan Gwanas."}, {"text_idx": "#000005", "text": "Wrth ei ddedfrydu, dywedodd y barnwr Rhys Rowlands nad oedd am gadw at y canllawiau dedfrydu arferol, a chafodd Roberts ddedfryd ohiriedig o ddwy flynedd."}, {"text_idx": "#000006", "text": "Hefyd bydd rhaid i Roberts wneud 200 awr o waith di-da\u0302l, bydd dan gyrffyw o 21:00 tan 06:00 am bedwar mis, a chafodd ddirwy o \u00a3500 a gorchymyn i dalu costau o \u00a3440."}, {"text_idx": "#000008", "text": "Clywodd y llys gan fodryb Roberts, Bethan Gwanas, a dywedodd ei bod hi a'r diffynnydd am ddefnyddio ei stori er mwyn helpu eraill i beidio dilyn yr un trywydd."}, {"text_idx": "#000009", "text": "Dywedodd Roberts ei fod hefyd yn bwriadu ymweld ag ysgolion uwchradd a chynradd er mwyn so\u0302n am ei hanes ac i rybuddio eraill i beidio a\u0302 gwneud yr un camgymeriad."}, {"text_idx": "#000010", "text": "Clywodd y llys fod Roberts wedi cael cynnig cyffuriau am y tro cyntaf pan roedd yn 17 oed mewn rali ffermwyr ifanc."}, {"text_idx": "#000011", "text": "Cafodd Roberts ei ddal ar gamera\u0302u cylch cyfyng yn ymddwyn mewn modd amheus ac fe ddaeth yr heddlu o hyd i dabledi ecstasi gwerth \u00a3120."}, {"text_idx": "#000013", "text": "Dywedodd y barnwr: \"Rwy'n derbyn eich bod yn edifar am beth ddigwyddodd a'r effaith mae hyn wedi ei gael ar eich teulu.\""}, {"text_idx": "#000014", "text": "Ychwanegodd y barnwr bod cyfnod o garchar yn dilyn mewn achosion o'r fath, ond dywedodd: \"Ond rwyf wedi cael fy mherswadio i wneud eithriad y tro hwn.\""}, {"text_idx": "#000019", "text": "'Dryswch' am gais i godi fflatiau ar safle meddygfa"}]